《次韵叶省干重九楼上言怀》
宋代·喻良能

水落鱼龙已退藏，小楼萧爽裌衣凉。
山云雨过无穷态，岩桂风来不断香。
已分文章成白豕，拟将富贵等黄粱。
嵇康潦倒浑无取，岂复眉开一点黄。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。